
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 873 


17 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Εκποίηση του υπηρεσιακού αυτοκινήτου της Μόνιμης 
Αντιπροσωπείας της Ελλάδος στο Διεθνή Οργανι¬ 
σμό Πολιτικής Αεροπορίας στο Μόντρεαλ. -| 

Αντικατάσταση παραγράφων της 14/89 Αγορανομικής 
Διάταξης. 2 

Επέκταση έγκρισης κυκλοφορίας ηλεκτρονικού ταξι¬ 
μέτρου ΤΑΧΙΤΒΟΝΙΩ τύπου ΤΧ - 38 - Ο - 01 με εκτυ¬ 
πωτή ΤΑΧΙΤΒΟΝΙΩ ΙΒ30 και τερματικό Τϋ 30. 3 

Έγκριση καταστατικού του «ΠΑΡΑΘΕΡΙΣΤΙΚΟΥ ΟΙΚΟΔΟ¬ 
ΜΙΚΟΥ ΣΥΝΕΤΑΙΡΙΣΜΟΥ ΥΠΑΛΛΗΛΩΝ Υ.ΠΕ.ΧΩ.Δ.Ε. 

ΚΑΙ ΜΕΛΩΝΤΕΕ/ΤΑΚΣΥΝ. Π.Ε.». 4 

Τροποποίηση της Φ.711/Β7/682/14.11.1995 (ΦΕΚ 
1018 τ. Β' /11.12.1995) υπουργικής απόφασης 
«Έγκριση Π.Μ.Σ. του Τμήματος Επικοινωνίας και 
Μέσων Μαζικής Ενημέρωσης του Πανεπιστημίου 
Αθηνών», όπως έχει ήδη τροποποιηθεί με την 
αριθμ. Β7/305/4.6.1998 (ΦΕΚ 633 τ. Β'/24.6.1998) 
υπουργική απόφαση. 5 

Καθορισμός της τιμής διάθεσης των εγχειριδίων θεω¬ 
ρητικής εκπαίδευσης για τους μεταφορείς επικιν¬ 
δύνων εμπορευμάτων. 6 

Σύσταση Δημοτικής Επιχείρησης, Κοινωνικής Ανά¬ 
πτυξης (Δ.Ε.Κ.Α.Π.) Δήμου Πελινναίων Ν. Τρικά¬ 
λων. 7 

Σύσταση Δημοτικής Επιχείρησης, Κοινωνικής Ανάπτυ¬ 
ξης (Δ.Ε.Κ.Α.Π.) Δήμου Παληοκάστρου Ν. Τρικάλων. 8 

Απαγόρευση κυνηγίου ορισμένου χρόνου σε περιοχή 
του Δήμου Πινδαίων Ν. Τρικάλων. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφαλμάτων στην 25961/738/8.5.2000 από¬ 
φαση του Υπ. Μεταφορών & Επικοινωνιών. 10 


ΑΠΟΦΑΣΕΙ Σ 

Αριθ. 2/39767 (1) 

Εκποίηση του υπηρεσιακού αυτοκινήτου της Μόνιμης 
Αντιπροσωπείας της Ελλάδος στο Διεθνή Οργανισμό 
Πολιτικής Αεροπορίας στο Μόντρεαλ. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2594/24.3.98 «Περί Οργανι¬ 
σμού του Υπουργείου Εξωτερικών», άρθρο 148παρ. 5γ, 
5δ. 

2. Το υπ’ αριθμ. 9087/4/ΑΣ 34/21.1.2000 έγγραφο της 
Μόνιμης Αντιπροσωπείας της Ελλάδος στο Διεθνή Οργα¬ 
νισμό Πολιτικής Αεροπορίας στο Μόντρεαλ, περί εκποιή- 
σεως υπηρεσιακού αυτοκινήτου. 

3. Το υπ’ αριθμ. Φ.078/7/ΑΣ 31.1.2000 έγγραφο της Γε¬ 
νικής Επιθεώρησης του Υπουργείου Εξωτερικών. 

4. Την υπ’ αριθμ. 1039386/441/Α0006/21.4.2000 (ΦΕΚ 
571/Β/21.4.2000) Κοινή Απόφαση των Πρωθυπουργού 
και Υπουργού Οικονομικών, περί αναθέσεως αρμοδιο¬ 
τήτων στους Υφυπουργούς Οικονομικών, αποφασί¬ 
ζουμε: 

Εγκρίνουμε την εκποίηση του υπηρεσιακού αυτοκινή¬ 
του της Μόνιμης Αντιπροσωπείας της Ελλάδος στο Διε¬ 
θνή Οργανισμό Πολιτικής Αεροπορίας στο Μόντρεαλ, τύ¬ 
που νθίνθ 760 ΘΕΕ κατασκευής 1990, με αριθμό πλαισί¬ 
ου ΙδΒΥν ΤΘΧ6944Ε0089668, με τίμημα που θα κριθεί 
συμφερότερο από τον Προϊστάμενο της Αρχής, για τη 
διασφάλιση των συμφερόντων του Δημοσίου. 

Η παρούσα να δημοσιευθεί στην Εφημερίδατης Κυβερ- 
νήσεως. 

Αθήνα, 15 Ιουνίου 2000 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ ΓΕΩΡΓΙΟΣ ΔΡΥΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α3/2811 (2) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 3 
Αντικατάσταση παραγράφων της 14/89 Αγορα- 
νομικής Διάταξης. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Το Ν. 1558/85 « Κυβέρνηση και Κυβερνητικά όργανα». 

2. Το Ν.Δ. 96/73 « περί εμπορίας φαρμακευτικών προϊό¬ 
ντων κλπ», όπως τροποποιήθηκε με τους Νόμους 784/78, 
1316/83, 1965/91 και 1969/91. 

3. Το Ν.Δ. 136/46 «περί Αγορανομικού Κώδικα», όπως 
τροποποιήθηκε και συμπληρώθηκε μεταγενέστερα. 

4. Το Π.Δ. 397/88 «Οργανισμός Υπουργείου Εμπορίου», 
όπως τροποποιήθηκε και το Π.Δ. 27/96 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

5. Την απόφαση 303/5.5.2000 του Πρωθυπουργού και 
του Υπουργού Ανάπτυξης σχετικά με ανάθεση αρμοδιο¬ 
τήτων στους Υφυπουργούς Ανάπτυξης. 

6. Την 14/89 Αγορανομική Διάταξη «τροποποίηση και 
κωδικοποίηση αγορανομικών διατάξεων που εκδόθηκαν 
μέχρι 16.2.1989» όπως τροποποιήθηκε με τις Α.Δ. 1/90, 
19/90, 22/90, 19/92, 6/93, 9/93, 11/93, 2/96, 6/97 και 7/97. 

7. Την απόφαση του Υπουργικού Συμβουλίου επί της 
πολιτικής των τιμών των φαρμάκων. 

8. Την ανάγκη τροποποίησης ορισμένων διατάξεωντης 
14/89 Α.Δ. και εναρμόνισης τους σύμφωνα με την νομο¬ 
θεσία της Ευρωπαϊκής Ένωσης. 

9. Την σύ μφωνη γνώμη τηςΥφυπουργού Υγείας και Π ρό- 
νοιας. 

10. Το γεγονός ότι οι διατάξεις της παρούσας δεν προ- 
καλούν δαπάνη στον κρατικό προϋπολογισμό. 

11. Την αρ. 2850/20.4.2000 κοινή απόφαση του Πρωθυ¬ 
πουργού και του Υπουργού Υγείας και Πρόνοιας, αποφα¬ 
σίζουμε: 

Άρθρο 1 

1. Η παράγραφος 6 του άρθρου 440 του κεφαλαίου 27 
της 14/89 Αγορανομικής Διάταξης αντικαθίσταται ως εξής: 

« 6. Η τιμή που προκύπτει με βάση τις διατάξεις του πα¬ 
ρόντος άρθρου εγκρίνεται, εφόσον δεν υπερβαίνει την τι¬ 
μή επαλήθευσης του άρθρου 442». 

2. Οι παράγραφοι 1 και2του άρθρου 441 της 14/89 Α.Δ. 
αντικαθίστανται ως εξής: 

«1. Η χονδρική τιμή των ετοίμων εισαγομένων φαρμά¬ 
κων καθορίζεται με βάση την προς χονδρέμπορο τιμή πώ¬ 
λησης στη χώρα προέλευσης, στην οποία προστίθενται 
τα έξοδα εισαγωγής και οι υποχρεωτικές εκπτώσεις. 

2. Η τιμή που προκύπτει εγκρίνεται εφόσον δεν υπερ¬ 
βαίνει την τιμή επαλήθευσης του άρθρου 442». 

3. Το άρθρο 442 της 14/89 Αγορανομικής Διάταξης αντι¬ 
καθίσταται ως εξής: 

«Επαλήθευση τιμών φαρμάκων 

Για την επαλήθευση των τιμών που προκύπτουν με βά¬ 
ση τα άρθρα 440 και 441, ερευνώνται οι τιμές πώλησης 
στις χώρες της Ευρώπης, που κυκλοφορεί το φάρμακο 
και λαμβάνεται η χαμηλότερη προς χονδρέμπορο τιμή 
πώλησης στην οποία προστίθενται τα έξοδα εισαγωγής 
και οι υποχρεωτικές εκπτώσεις. Η αρμόδια Υπηρεσία θα 
ερευνά κάθε χρόνο και επί μία τριετία αν οι τιμές της επα¬ 
λήθευσης μειώθηκαν. Εξαιρούνται τα, κατά την κρίση του 


Υπουργείου Υγείας ή του ΕΟΦ, απολύτως απαραίτητα για 
τη δημόσια υγεία φάρμακα.». 

3. Στο άρθρο 442 Α της 14/89 Αγορανομικής Διάταξης 
προστίθεται παράγραφος με αριθμό 4 ως εξής : 

« 4. Στα παυσίπονα και τα παρεντερικά διαλύματα (ορ¬ 
ροί) καθορίζονται ενιαίες τιμές με βάση τις τιμές των δρα¬ 
στικών ουσιών και τα λοιπά στοιχεία κόστους.». 

Άρθρο 2 

Η ισχύς της παρούσης αρχίζει από την ημερομηνία ανα- 
κοινώσεως της στον ημερήσιο τύπο. 

Οι παραβάτες της παρούσας διώκονται σύμφωνα με τις 
διατάξεις του ισχύοντα Αγορανομικού Κώδικα. 

Η παρούσα Α.Δ. να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2000 

ΟΙ ΥΦΥΠΟΥΡΓΟΙ 

ΑΝΑΠΤΥΞΗΣ ΥΓΕΙΑΣ ΚΑΙ ΠΡΟΝΟΙΑΣ 

ΜΑΡΙΑ-ΕΛΕΝΗ ΑΠΟΣΤΟΛΑΚΗ ΧΡΙΣΤΙΝΑ ΣΠΥΡΑΚΗ 
-♦- 

Αριθ. Φ2-676 (3) 

ΑΠΟΦΑΣΗ 662 

Επέκταση έγκρισης κυκλοφορίας ηλεκτρονικού ταξιμέ¬ 
τρου ΤΑΧΙΤΒΟΝΙΟ τύπου ΤΧ-38-Ο-01 με εκτυπωτή 
ΤΑΧΙΤΒΟΝΙΟ ΙΒ30 και τερματικό Τϋ 30. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυβε¬ 
ρνητικά Όργανα», (ΦΕΚ 137/τ.Α'/26.7.1985). 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου», (ΦΕΚ 185/τ.Α'/25.8.1988). 

3. Τιςδιατάξειςτου Π.Δ. 524/78«Περί Κωδικοποιήσεως 
εις ενιαίον κείμενον των ισχουσών διατάξεων των αναιρε- 
ρομένων εις την εισαγωγήν εν Ελλάδι του Διεθνούς Συ¬ 
στήματος Μέτρων και Σταθμών». 

4. Την Απόφαση Β3-54/13.5.1996 σχετικά με εξουσιοδό¬ 
τηση για υπογραφή εγγράφων με εντολή Υφυπουργού. 

5. Την Απόφαση Φ2-429/2.4.1999 «Απαιτήσεις για έγκρι¬ 
ση ηλεκτρονικών ταξιμέτρων που κυκλοφορούν στην Ελ¬ 
λάδα» (ΦΕΚ495/τ. Β /29.4.1999). 

6 . Το πιστοποιητικό εγκρίσεως με αριθμό Τ5282/ 
17.6.1998 Αναθεώρηση 0 που χορηγήθηκε από το Ολλαν¬ 
δικό Ινστιτούτο Μετρολογίας ΝΜί. 

7. Την Απόφασή μας Φ2-905/2.7.1999. 

8 . Την από 24.5.2000 αίτηση της εταιρίας «ΣΑΡΑΝΤΙ- 
ΝΟΣ» (Σπετσών 4 - 546 46 ΘΕΣ/ΝΙΚΗ), αποφασίζουμε: 

1. Η Απόφασή μας με αριθ. Φ2-905/2.7.1999, με την 
οποία εγκρίθηκε η κυκλοφορία στην Ελλάδα των ταξιμέ¬ 
τρων ΤΑΧΙΤΒΟΝΙΟ τύπου ΤΧ - 38 - Ο- 01 επεκτείνεται, πε- 
ριλαμβάνουσα επιπλέον τις παρακάτω συσκευές: 

α) εκτυπωτή ΤΑΧΙΤΒΟΝΙΟ ΙΒ30 και 

β) τερματικό Τϋ 30. 

Οι συσκευές αυτές κατασκευάζονται από τον Ισπανικό 
Οίκο ΙπΙθΓίαοοπι δ.Α. και εισάγονται στην Ελλάδα από την 
εταιρία «ΣΑΡΑΝΤΙΝΟΣ» (Σπετσών 4 - 546 46 ΘΕΣ/ΝΙΚΗ). 

2. Κατά τα άλλα ισχύουν όλες οι διατάξεις της Απόφασή 
μας Φ2-905/2.7.1999. 

3. Η απόφαση αυτή ισχύει από την ημερομηνία δημοσί¬ 
ευσης της Εφημερίδας της Κυβερνήσεως. 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

4. Η απόφαση αυτή να δημοσιευθεί στην Εφημερίδα της 
Κυβερνήσεως (Απόφαση Φ2-429/2.4.1999, άρθρο 6) και 
ισχύει από την ημερομηνία δημοσίευσής της. 

Αθήνα, 26 Ιουνίου 2000 

Με εντολή Υπουργού 

Ο Διευθυντής 
ΧΡ. ΔΗΜΗΤΡΑΚΟΠΟΥΛΟΣ 

-♦- 

Αριθ. 83434/440 (4) 

Έγκριση καταστατικού του «ΠΑΡΑΘΕΡΙΣΤΙΚΟΥ ΟΙΚΟΔΟ¬ 
ΜΙΚΟΥ ΣΥΝΕΤΑΙΡΙΣΜΟΥ ΥΠΑΛΛΗΛΩΝ Υ.ΠΕ.ΧΩ.Δ.Ε. 

ΚΑΙ ΜΕΛΩΝ ΤΕΕ/ΤΑΚΣΥΝ.Π.Ε.». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την με αρ. οικ. 103326/1281/15.12.1996 (ΦΕΚ 
1126/Β/96) απόφαση του Υπουργού ΠΕ.ΧΩ.Δ.Ε. για «Με¬ 
ταβίβαση αρμοδιοτήτων του Υπουργού ΠΕ.ΧΩ.Δ.Ε. στον 
Γενικό Γραμματέα, στους Γεν. Διευθυντές και στους 
Προϊσταμένους Δ/νσεων και Τμημάτων του 
Υ.ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42. 

3. Το Π.Δ.93/87 (ΦΕΚ 52Α/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών», όπως ισχύει σήμερα. 

4. Το με αρ. πρωτ. 66976/3602/552/96 έγγραφο της 
Δ/νσης Πολεοδομικού Σχεδιασμού - Τμήμα Β', με το οποίο 
διαβιβάστηκε το καταστατικό του υπό σύσταση «ΠΑΡΑ- 
ΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ ΥΠΑΛΛΗ¬ 
ΛΩΝ Υ.ΠΕ.ΧΩ.Δ.Ε. ΚΑΙ ΜΕΛΩΝ ΤΕΕ/ΤΑΚ ΣΥΝ.Π.Ε.» στην 
Κοινότητα Χερσονήσου Επαρχείας Πεδιάδας Νομού Ηρα¬ 
κλείου, συνοδευόμενο από όλα τα προβλεπόμενα από τις 
διατάξεις του Π.Δ.93/87 στοιχεία. 

5. Την υπ’ αρ. πρωτ. 5652/1817/175/2000 γνωμοδότηση 
της Δ/νσης Πολεοδομικού Σχεδιασμού του Υ.ΠΕ.ΧΩ.Δ.Ε. 
με την οποία εγκρίνεται η έκθεση σκοπιμότητας και του εν 
λόγω Οικοδομικού Συνεταιρισμού. 

6 . Την υπ’ αριθμ. 344 απόφαση του Κοινοτικού Συμβου¬ 
λίου της συνεδριάσεωςτου 26.3.1996, που αφορά γνωμο¬ 
δότηση για τη σύσταση του «Οικοδομικού Συνεταιρισμού 
Παραθεριστικής Κατοικίας Υπαλλήλων Υ.ΠΕ.ΧΩ.Δ.Ε. και 
μελών ΤΕΕ/ΤΑΚ, σε περιοχή εντός των ορίωντης Κοινότη¬ 
τας». 

7. Τα λοιπά δικαιολογητικά που περιέχονται στον πιο 
πάνω φάκελλο. 

8 . Τις διατάξεις του άρθρου 29Ατου Ν. 1558/85 όπως 
τροποποιήθηκε με το άρθρο 27 του Ν.2081/92 (ΦΕΚ 
154Α) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 21.3.1996 καταστα¬ 
τικό του ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝ/ΣΜΟΥ 
ΥΠΑΛΛΗΛΩΝ Υ.ΠΕ.ΧΩ.Δ.Ε. ΚΑΙ ΜΕΛΩΝ ΤΕΕ/ΤΑΚΣΥΝ.Π.Ε., 
που έχει: 

ΕΔΡΑ το Ηράκλειο Κρήτης. 

ΣΚΟΠΟ παραθεριστική κατοικία. 


ΑΡΙΘΜΟ ΜΕΛΩΝ 126. 

ΑΡΙΘΜΟ ΜΕΡΙΔΩΝ 126. 

ΜΕΓΕΘΟΣ ΤΗΣ ΑΡΧΙΚΗΣΣΥΝ/ΚΗΣ ΜΕΡΙΔΑΣ 10.000 δρχ. 

ΕΚΤΑΣΗ ΕΥΘΥΝΗΣ μέχρι του ποσού της μερίδας. 

ΑΡΙΘΜΟ ΑΡΘΡΩΝ ΤΟΥ ΚΑΤΑΣΤΑΤΙΚΟΥ 44. 

Και η έκταση επί της οποίας προτίθεται να εκπληρώσει 
το σκοπό του ο Συνεταιρισμός βρίσκεται στα διοικητικά 
όρια της Κοινότητας Χερσονήσου Επαρχίας Πεδιάδος 
του Νομού Ηρακλείου Κρήτης. 

Με την απόφαση αυτή εγκρίνεται μόνο το καταστατικό 
του συνεταιρισμού σύμφωνα με τις διατάξεις του Π.Δ. 
93/87, ως αυτό ισχύει σήμερα. 

Η καταλληλότητα ή μη για πολεοδόμηση της έκτασης 
αυτής θα προκύψει από τις προτάσεις των Γενικών Πολε¬ 
οδομικών Σχεδίων, των Ζωνών Οικιστικού Ελέγχου ή των 
οποιωνδήποτε σχεδίων ρύθμισης των χρήσεων γης των 
ευρύτερων περιοχών, όπως προβλέπεται από την κείμενη 
πολεοδομική νομοθεσία, η από την απόφαση Υπουργού 
ΠΕ.ΧΩ.Δ.Ε. περί «Οικιστικής Καταλληλότητας» όπως αυ¬ 
τή προβλέπεται στο άρθρο 17τηςπαρ.2του Π.Δ. 93/87 σε 
συνδυασμό με το άρθρο 24παρ. 18 Ν. 2508/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2000 

Με εντολή Υπουργού 
Η Διευθύντρια 

I. ΓΕΩΡΓΟΥΛΙΑ 

-♦- 

Αριθ. Β7/288 (5) 

Τροποποίηση της Φ.711 /Β7/682/14.11.1995 (ΦΕΚ 1018 
τ.Β'/11.12.1995) υπουργικής απόφασης «Έγκριση 
Π.Μ.Σ. του Τμήματος Επικοινωνίας και Μέσων Μαζι¬ 
κής Ενημέρωσης του Πανεπιστημίου Αθηνών», όπως 
έχει ήδη τροποποιηθεί με την αριθμ. Β7/305/4.6.1998 
(ΦΕΚ 633 τ. Β724.6.1998) υπουργική απόφαση. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 11, 12 και 13 του Ν. 
2083/1992 (ΦΕΚ 159 Α') «Εκσυχρονισμός της Ανώτατης 
Εκπαίδευσης» και τις διατάξεις του άρθρου 16παρ. 1 και 
2 του Ν.2327/1995 (ΦΕΚ 156 Α') «Εθνικό Συμβούλιο Παι¬ 
δείας, ρύθμιση θεμάτων έρευνας Παιδείας κ.λ.π.». 

2. Τις διατάξεις του άρθρου 29 Α'του Ν. 1558/1985 (ΦΕΚ 
137 Α') «Κυβέρνηση και Κυβερνητικά Όργανα» όπως αυ¬ 
τό προστέθηκε με το άρθρο 27 του Ν. 2081/1992 (ΦΕΚ 

154 Α') «Ρύθμιση του θεσμού των επιμελητηρίων.και 

άλλες διατάξεις» και αντικαταστάθηκε με την παράγραφο 
2α του άρθρου 1 του Ν. 2469/1997 (ΦΕΚ 38 Α') «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού Προ¬ 
ϋπολογισμού. 

4. Την αριθμ. Φ.711/Β7/682/14.11.1995 (ΦΕΚ 1018 
Τ.Β'/11.12.1995) υπουργική απόφαση «Έγκριση Π.Μ.Σ. 
του Τμήματος Επικοινωνίας και Μέσων Μαζικής Ενημέ¬ 
ρωσης του Πανεπιστημίου Αθηνών», όπως έχει ήδη τρο¬ 
ποποιηθεί με την αριθμ. Β7/305/4.6.1998 (ΦΕΚ 633 τ. 
Β'/24.6.1998) υπουργική απόφαση. 

5. Το απόσπασμα πρακτικών της Γ.Σ.Ε.Σ. του Τμήματος 
Επικοινωνίας και Μέσων Μαζικής Ενημέρωσης του Πανε¬ 
πιστημίου Αθηνών (συνεδρίαση 8/4.4.2000). 

6 . -Το απόσπασμα πρακτικών της Συγκλήτου με την ειδι¬ 
κή σύνθεση του Πανεπιστημίου Αθηνών (συνεδρία της 
6.4.2000), αποφασίζουμε: 

Τροποποιούμε την αριθμ. Φ.711/Β7/682/14.11.1995 
(ΦΕΚ 1018 τ.Β'/11.12.1995) υπουργική απόφαση, όπως 
έχει ήδη τροποποιηθεί με την αριθμ. Β7/305/4.6.1998 
(ΦΕΚ 633 τ. Β724.6.1998) υπουργική απόφαση, ως ακο¬ 
λούθως: 

Το άρθρο 10 αντικαθίσταται ως εξής: 

«Άρθρο 10 

Διάρκεια λειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2001 - 2002». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-Φ- 

Αριθ. 38785/9133 (6) 

Καθορισμός της τιμής διάθεσης των εγχειριδίων θεωρη¬ 
τικής εκπαίδευσης για τους μεταφορείς επικινδύνων 
εμπορευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν. 1473/84, άρθρο 31 «Μεταρρυθμίσεις στην 
άμεση και έμμεση φορολογία και άλλες διατάξεις». 

β. Του Π.Δ. 355/94 (ΦΕΚ 189/Α/94) «Προσαρμογή της 
Ελληνικής Νομοθεσίας προς τις διατάξεις της Οδηγίας 
89/684/ΕΟΚ/21.12.1989, που αφορά την επαγγελματική 
κατάρτιση των οδηγών οχημάτων που μεταφέρουν οδι- 
κώς επικίνδυνα υλικά», όπως τροποποιήθηκε με τα Π.Δ 
32/96 και 106/98. 

2. Τη με αριθμό 1039386/441/Α0006/21.4.2000 κοινή 
απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

3. Την ανάγκη καθορισμού της τιμής διάθεσης των εγ¬ 
χειριδίων θεωρητικής εκπαίδευσης για τους μεταφορείς 
επικινδύνων εμπορευμάτων, αποφασίζουμε: 

1. Καθορίζουμε την τιμή διάθεσης, ανά τεμάχιο, των 
τριών (3) βιβλίων - εγχειριδίων, για τη θεωρητική εκπαί¬ 
δευση των υποψηφίων οδηγών - μεταφορέων επικινδύ¬ 
νων εμπορευμάτων ως εξής: 

α. «ΟΔΙΚΗ ΜΕΤΑΦΟΡΑ ΕΠΙΚΙΝΔΥΝΩΝ ΕΜΠΟΡΕΥΜΑ¬ 
ΤΩΝ - ΒΑΣΙΚΗ ΕΚΠΑΙΔΕΥΣΗ» στο ποσό των χιλίων (1.000) 
δραχμών. 

β. «ΟΔΙΚΗ ΜΕΤΑΦΟΡΑ ΕΠΙΚΙΝΔΥΝΩΝ ΕΜΠΟΡΕΥΜΑ¬ 
ΤΩΝ - ΜΕΤΑΦΟΡΕΣ ΜΕ ΒΥΤΙΑ» στο ποσό των χιλίων 
(1.000) δραχμών. 

γ. «ΟΔΙΚΗ ΜΕΤΑΦΟΡΑ ΕΚΡΗΚΤΙΚΩΝ ΥΛΙΚΩΝ ΤΗΣ 
ΚΛΑΣΕΩΣ 1 & ΡΑΔΙΕΝΕΡΓΩΝ ΥΛΙΚΩΝ ΤΗΣ ΚΛΑΣΕΩΣ 7» 
στο ποσό των χιλίων ( 1.000) δραχμών. 

2. Τα παραπάνω εγχειρίδια θα διατίθενται με μέριμνα 


και ευθύνη των Υπηρεσιών Μεταφορών και Επικοινωνιών 
των Νομαρχιακών Αυτοδιοικήσεων, με την προσκόμιση 
από τους ενδιαφερομένους του παράβολου ή του διπλο¬ 
τύπου γραμματίου είσπραξης Δημόσιας Οικονομικής 
Υπηρεσίας (Δ.Ο.Υ). 

3. Στο τέλος κάθε εξαμήνου, οι Υπηρεσίες Μεταφορών 
και Επικοινωνιών, θα αποστέλλουν, στη Διεύθυνση Οικο¬ 
νομικών Υπηρεσιών του Υπουργείου Μεταφορών και Επι¬ 
κοινωνιών, κατάσταση ειςτριπλούν, στην οποία θα κατα- 
χωρούνται και θα επισυνάπτονται τα παράβολα ή τα δι¬ 
πλότυπα γραμμάτια είσπραξηςτωνΔ.Ο.Υ, ανά κατηγορία 
εγχειριδίων, για τον έλεγχο & απαλλαγή των αρμοδίων 
διαχειριστών. 

4. Το Υπουργείο Οικονομικών θα ενημερώσει τις Δ.Ο.Υ 
όλης της χώρας για την είσπραξη, από τους ενδιαφερο¬ 
μένους, της τιμής των εγχειριδίων, σε πίστωση του Κ.Α. Ε 
2411 «Αντίτιμο από την πώληση εντύπων, βιβλίων, κωδί¬ 
κων κλπ.»του κρατικού προϋπολογισμού. 

5. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

6. Η ισχύς της απόφασης αυτής αρχίζει από την ημερο¬ 
μηνία δημοσίευσης της στην Εφημερίδα της Κυβερνή¬ 
σεως. 

Η παρούσα να δημοσιευθεί στην Εφημερίδα της Κυβε¬ 
ρνήσεως. 

Παπάγου, 16 Ιουνίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΓΕΩΡΓΙΟΣ ΔΡΥΣ ΧΡΙΣΤΟΣ ΒΕΡΕΛΗΣ 

-Φ- 

Αριθ. 8457 (7) 

Σύσταση «Δημοτικής Επιχείρησης, Κοινωνικής Ανάπτυ¬ 
ξης (Δ.Ε.Κ.Α.Π.) Δήμου Πελινναίων» Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη : 

1. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση & άλλες δ/ξεις (ΦΕΚ 107/97τ. Α')». 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης (ΦΕΚ 244/97 τ. Α)'». 

3. Τις διατάξεις του άρθρου 277 Δ.Κ.Κ. (Π.Δ. 410/95), 
όπως συμπληρώθηκαν με τις διατάξεις του άρθρου 11 
παρ. 22 του Ν. 2503/97. 

4. Την αριθμ. 2167/29.8.97 απόφαση του Γενικού Γραμ- 
ματέα Περιφέρειας Θεσσαλίας «περί μεταβίβασης αρμο¬ 
διοτήτων στο Δ/ντή Τοπ. Αυτ/σης & Δ/σης». 

5. Την αριθμ. 9/2000 απόφαση του Δημοτικού Συμβου¬ 
λίου Πελινναίων για τη Σύσταση «Δημοτική Επιχείρηση 
Κοινωνικής Ανάπτυξης Δήμου Πελινναίων (Δ.Ε.Κ.Α.Π.)». 

6. Την πλήρη οικονομοτεχνική μελέτη που συντάχθηκε 
για την ίδρυση της Δημοτικής Επιχείρησης Πελινναίων και 
την από 13.6.2000 Έκθεση Αξιολόγησης της Επιτροπής η 
οποία συστήθηκε με την αριθμ. 2175/22.2.2000 απόφασή 
μας. 

7. Την αριθμ. 25027/9.4.84 απόφαση του Υπουργού Εσω¬ 
τερικών που δημοσιεύθηκε στο (ΦΕΚ 244/19.4.84τ. Β'). 

8. Τις διατάξεις του άρθρου 29του Ν. 1558/85 το οποίο 
προστέθηκε μετο άρθρο 27του Ν. 2081 /92 καιτηναριθμ. 
550/1/7.10.92 εγκύκλιο της Γραμματείας του Υπουργικού 
Συμβουλίου, αποφασίζουμε: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

1. Συνιστάται στο Δήμο Πελινναίων Ν. Τρικάλων, Δημο¬ 
τική Επιχείρηση με την Επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΚΟΙΝΩΝΙΚΗΣ ΑΝΑΠΤΥΞΗΣ (Δ.Ε.Κ.Α.Π.)» ως ίδιο 
Νομικό Πρόσωπο Ιδιωτικού Δικαίου το οποίο διέπεται από 
τις διατάξεις των άρθρων 277, 278, 279 και 280 του Π.Δ. 
410/95 Δημοτικός και Κοινοτικός Κώδικας όπως συμπλη¬ 
ρώθηκαν και τροποποιήθηκαν με τις διατάξεις του Ν. 
2503/97. 

2. Σκοπός της Επιχείρησης είναι: 

- Η δυνατότητα υλοποίησης προγραμμάτων κοινωνικού 
χαρακτήρα όπως ένταξη επανένταξη κοινωνικά αποκλει¬ 
σμένων ομάδων π.χ. (προληπτική ιατρική, Τρίτη ηλικία, 
γυναικείο φύλλο κλπ.). 

- Η Προώθηση της οικονομικής και κοινωνικής ανάπτυ¬ 
ξης της περιοχής και ιδιαίτερα της αγροτικής ανάπτυξης. 

- Η δημιουργία προϋποθέσεων για τη συνεχή και αυτο¬ 
δύναμη ισόρροπη ανάπτυξη της περιοχής με βάση τις το¬ 
πικές δυνάμεις και γενικότερα η προώθηση της ενδογε¬ 
νούς ανάπτυξης. 

- Η ανάδειξη και διεύρυνση του τοπικού εργατικού Δυ¬ 
ναμικού και της τοπικής αγοράς εργασίας με την υλοποί¬ 
ηση προγραμμάτων επαγγελματικής κατάρτισης και τη 
δημιουργία γραφείων απασχόλησης. 

- Η προστασία του περιβάλλοντος και του φυσικού 
πλούτου της περιοχής καθώς και η ανάδειξη των τοπικών 
φυσικών συγκριτικών πλεονεκτημάτων. 

- Ανάδειξη και σεβασμός της τοπικής ιστορίας, προβο¬ 
λή των πολιτιστικών και λαογραφικών στοιχείων του δή¬ 
μου και υποστήριξη τωντεχνών και των πολιτιστικών πρω¬ 
τοβουλιών. 

- Η βελτίωση του επιπέδου ενημέρωσηςτωνπολιτών και 
των τοπικών φορέων, η υποστήριξη των επιχειρήσεων για 
ποιοτικότερες υπηρεσίες προϊόντα και η προστασία του 
δημότη ως καταναλωτή. 

- Η δημιουργίαπροϋποθέσεων για την ανάληψη και υλο¬ 
ποίηση νέων παραγωγικών πρωτοβουλιών στην περιοχή. 

- Μέριμνα για βελτίωση δυνατοτήτων και αποτελεσματι- 
κότητας των παραγωγικών μονάδων και γενικότερα των 
αναπτυξιακών φορέων της περιοχής. 

- Αναβάθμιση του πολιτισμικού πολιτιστικού επιπέδου 
μέσα από την διοργάνωση εκδηλώσεων που Ενισχύουν, 
τα γράμματα, τις τέχνες, τον αθλητισμό τη συνεργασία - 
ομαδικότητα κλπ. 

3. Η επιχείρηση διοικείται από πενταμελές (5) Διοικητι¬ 
κό Συμβούλιο που τα μέλη ορίζονται μαζί με τους ανα¬ 
πληρωτές του από το Δημοτικό Συμβούλιο. 

Από τα μέλη του Διοικητικού Συμβουλίου τέσσερις (4) 
είναι αιρετοί εκπρόσωποιτου Δήμου Πελινναίων από τους 
οποίους ένας (1) τουλάχιστον προέρχεται από την μειο¬ 
ψηφία, ένας (1) εκπρόσωπος κοινωνικού φορέα ή δημό¬ 
της του Δήμου Πελινναίων. 

Η θητεία τους ακολουθεί τη Δημοτική θητεία. 

4. Η διάρκεια της επιχείρησης ορίζεται πενήντα χρόνια 
(50) ήτοι μέχρι 31.12.2049. 

5. Έδρα της Επιχείρησης είναι το Δημοτικό Διαμέρισμα 
Ταξιαρχών. 

6. Τα περιουσιακά στοιχεία που διαθέτει ο Δήμος Πελιν- 
ναίων στην επιχείρηση είναι: 

Παραχωρεί κατάλληλο χώρο για χρήση γραφείων κα¬ 
θώς και τον μηχανογραφικό εξοπλισμό του Δήμου για κοι¬ 
νή χρήση (μηχανογραφική οργάνωση, τηλέφωνο κλπ.). 

7. Ο Δήμος διαθέτει στην επιχείρηση χρηματικό ποσόν 
1.000.000 δρχ. ως αρχικό κεφάλαιο. 


8 . Πόροι της Επιχείρησης είναι: 

α) Κρατικές επιχορηγήσεις από ένταξη σε προγράμμα¬ 
τα. 

β) Επιχορηγήσεις από Κοινοτικά προγράμματα. 

γ) Εισπράξεις από το αντίτιμο των παρεχομένων υπηρε¬ 
σιών. 

δ) Έσοδα από την εκμετάλλευση της περιουσίας της. 

ε) Από πόσης φύσεως δωρεές, εισφορές, κληρονομιές, 
κληροδοσίες. 

στ) Δανειοδοτήσεις από Τράπεζες, Οργανισμούς κλπ. 

9. Η επιχείρηση διαλύεται: 

α) Με απόφαση του Δημοτικού Συμβουλίου που λαμβά- 
νεται με την απόλυτη πλειοψηφίατων μελών του και από¬ 
φαση του Δ/ντή Τοπ. Αυτ/σης και Δ/σης. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της επιχείρησης την διάλυ¬ 
ση της επιχείρησης ακολουθεί η εκκαθάριση, εκτός από 
την περίπτωση της πτώχευσης, η εκκαθάριση γίνεται από 
τριμελή επιτροπή η οποία συγκροτείται με απόφαση του 
Δημοτικού Συμβουλίου και αποτελείται από έναν υπάλλη¬ 
λο της Δ/νσης Τοπ. Αυτ/σης & Δ/σης που ορίζεται από τον 
Δ/ντή Τοπ. Αυτ/σης & Δ/σης και δύο Δημοτικούς Συμβού¬ 
λους που ορίζονται με απόφαση του Δημοτικού Συμβου¬ 
λίου. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης, τα ενα- 
πομείναντα μετά την εκκαθάριση στοιχεία της επιχείρη¬ 
σης περιέχονται στο Δήμο Πελινναίων. 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και εποπτεία της επιχείρησης, διέπονται από τις 
σχετικές με τις δημοτικές και Κοινοτικές επιχειρήσεις δια¬ 
τάξεις του Π.Δ. 410/95 και την αριθμ. 25027/9.4.84 από¬ 
φαση του Υπουργού Εσωτερικών που δημοσιεύθηκε στο 
ΦΕΚ 244/19.4.84 τ. Β'. 

11. Από τις διατάξεις αυτής της απόφασης προκαλείται 
δαπάνη ύψους 1.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 23 Ιουνίου 2000 

Με εντολή Γ ενικού Γ ραμματέα Περιφέρειας 
Ο Δ/ντής Τοπ. Αυτ/σης και Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

- ♦ - 

Αριθ.8313 (8) 

Σύσταση «Δημοτικής Επιχείρησης, Κοινωνικής Ανάπτυ¬ 
ξης (Δ.Ε.Κ.Α.Π.) Δήμου Παληοκάστρου» Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση & άλλες δ/ξεις (ΦΕΚ 107/97 τ. Α')». 

2. Τις διατάξεις του Ν. 2539/97 «Συγκρότηση της Πρω¬ 
τοβάθμιας Τοπικής Αυτ/σης (ΦΕΚ 244/97 τ. Α')». 

3. Τις διατάξεις του άρθρου 277 Δ.Κ.Κ. (Π.Δ. 410 / 95), 
όπως συμπληρώθηκαν με τις διατάξεις του άρθρου 11 
παρ. 22 του Ν. 2503 / 97. 

4. Την αριθμ. 2167/29.8.97 απόφαση του Γενικού Γραμ- 

ματέα Περιφέρειας Θεσσαλίας «περί μεταβίβασης αρμο¬ 
διοτήτων στο Δ/ντή Τοπ. Αυτ/σης & Δ/σης». 

5. Την αριθμ. 29/2000 απόφαση του Δημοτικού Συμβου¬ 
λίου Παληοκάστρου για τη Σύσταση «Δημοτική Επιχείρη¬ 
ση Κοινωνικής Ανάπτυξης Δήμου Παληοκάστρου 
(Δ.Ε.Κ.Α.Π.)». 

6 . Την πλήρη οικονομοτεχνική μελέτη που συντάχθηκε 
για την ίδρυση της Δημοτικής Επιχείρησης Παληοκά¬ 
στρου και την από 13.6.2000 Έκθεση Αξιολόγησης της 
Επιτροπής η οποία συστήθηκε με την αριθμ. 
4805/14.4.2000 απόφασή μας. 

7. Την αριθμ. 25027/9.4.84 απόφαση του Υπουργού 
Εσωτερικών που δημοσιεύθηκε στο (ΦΕΚ 244/19.4.84 τ. 
Β'). 

8 . Τις διατάξεις του άρθρου 29 του Ν. 1558/85 το οποίο 
προστέθηκε μετο άρθρο 27 του Ν. 2081 / 92 και την αριθμ. 
550/1/7.10.92 εγκύκλιο της Γραμματείαςτου Υπουργικού 
Συμβουλίου, αποφασίζουμε: 

1. Συνιστάται στο Δήμο Παληοκάστρου Ν. Τρικάλων, 
Δημοτική Επιχείρηση με την Επωνυμία « ΔΗΜΟΤΙΚΗ ΕΠΙ¬ 
ΧΕΙΡΗΣΗ ΚΟΙΝΩΝΙΚΗΣ ΑΝΑΠΤΥΞΗΣ (Δ.Ε.Κ.Α.Π.)» ως 
ίδιο Νομικό Πρόσωπο Ιδιωτικού Δικαίου το οποίο διέπεται 
από τις διατάξεις των άρθρων 277, 278, 279 και 280 του 
Π.Δ. 410/95 Δημοτικός και Κοινοτικός Κώδικας όπως συ¬ 
μπληρώθηκαν καιτροποποιήθηκαν με τις διατάξεις του Ν. 
2503/97. 

2. Σκοπός της Επιχείρησης είναι: 

- Η δυνατότητα υλοποίησης προγραμμάτων κοινωνικού 
χαρακτήρα (κοινωνική φροντίδα, πρόνοια, προληπτική ια¬ 
τρική). 

- Προώθηση της κοινωνικής και οικονομικής ανάπτυξης 
της περιοχής. 

- Δημιουργία προϋποθέσεων για τη συνεχή και αυτοδύ¬ 
ναμη ανάπτυξη της περιοχής με βάση τις τοπικές δυνά¬ 
μεις και γενικότερα η προώθηση της ενδογενούς ανάπτυ¬ 
ξης· 

- Η ανάδειξη του αναπτυξιακού ρόλου του Δήμου. 

- Η υποβοήθηση και προώθηση των τοπικών αναπτυξια¬ 
κών πρωτοβουλιών και των καινοτομιών, ανάπτυξη του 
ανθρώπινου δυναμικού, η διεύρυνση της τοπικής αγοράς 
εργασίας. 

- Η προστασία του περιβάλλοντος κατά την προώθηση 
της Περιφερειακής και τοπικής ανάπτυξης. 

- Υποβοήθηση του προγραμματισμού ανάπτυξης της 
περιοχής - Μέριμνα για τη βελτίωση - Επέκταση τεχνικής 
και κοινωνικό - πολιτιστικής υποδομής της περιοχής. 

- Υποβοήθηση δημιουργίας προϋποθέσεων για την εν¬ 
δογενή ανάπτυξη της περιοχής μέσω βελτίωσης του επι¬ 
πέδου ενημέρωσης των πολιτών και των τοπικών φορέων 
και μέσω βελτίωσης - προσέλκυσης ανθρώπινου δυναμι¬ 
κού. 

- Υποβοήθηση δημιουργίας προϋποθέσεων για την ανά¬ 
ληψη και υλοποίηση νέων παραγωγικών πρωτοβουλιών 
στην περιοχή. 

- Μέριμνα για βελτίωση δυνατοτήτων και αποτελεσματι- 
κότητας των παραγωγικών μονάδων και γενικότερα των 
αναπτυξιακών φορέων της περιοχής. 

- Προώθηση της ανάπτυξης με παράλληλη προστασία 
του περιβάλλοντος. 

- Η οργάνωση και υποστήριξη δραστηριοτήτων και εκ¬ 
δηλώσεων που αφορούν την επιστήμη, τα γράμματα, τις 
τέχνες, τον αθλητισμό και κάθε εν γένει μορφή πολιτισμι¬ 
κής έκφρασης. 


3. Η επιχείρηση διοικείται από επταμελές (7) Διοικητικό 
Συμβούλιο που τα μέλη ορίζονται μαζί με τους αναπλη¬ 
ρωτές τους από το Δημοτικό Συμβούλιο. Από τα μέλη του 
Διοικητικού Συμβουλίου τέσσερις (4) είναι αιρετοί του Δή¬ 
μου έκτων οποίων ένας (1) τουλάχιστον προέρχεται από 
την μειοψηφία, έναν (1) εκπρόσωποτωνεργαζομένωντης 
επιχείρησης εάν η επιχείρηση απασχολεί πλέον των είκο¬ 
σι (20) ατόμων και εάν οι εργαζόμενοι είναι κάτω των 20 το 
μέλος αυτό θα εκλέγεται και πάλι από τους αιρετούς του 
Δήμου, έναν (1) εκπρόσωπο Κοινωνικού φορέα ( από τα 
μέλη του Δ. Σ. του Γεωργικού Πιστωτικού Συν/σμού του 
Δ.Δ. Παλαιοπύργου, Έναν (1) Δημότη, του Δήμου Παληο¬ 
κάστρου. Η θητεία τους ακολουθεί τη Δημοτική θητεία. 

4. Η χρονική διάρκεια της επιχείρησης ορίζεται σε είκο¬ 
σι πέντε (25) έτη ήτοι μέχρι 31.12.2025. 

5. Έδρα της Επιχείρησης ορίζεται το Δημοτικό Κατά¬ 
στημα του Δήμου Παληοκάστρου στον Παλαιόπυργο Τρι- 
κάλων. 

6. Τα περιουσιακά στοιχεία που διαθέτει ο Δήμος Παλη¬ 
οκάστρου στην επιχείρηση είναι: 

Ο Δήμος Παληοκάστρου παραχωρεί στην επιχείρηση 
κατάλληλο χώρο εντός του Δημοτικού Καταστήματος για 
χρήση γραφείων καθώς και τον μηχανογραφικό εξοπλι¬ 
σμό του Δήμου για κοινή χρήση (μηχανογραφική οργά¬ 
νωση, τηλέφωνο ΡΑΧ κλπ.). 

7. Ο Δήμος διαθέτει στην επιχείρηση χρηματικό ποσόν 
500.000 δρχ. ως αρχικό κεφάλαιο. 

8. Πόροι της Επιχείρησης είναι: 

α) Κρατικές επιχορηγήσεις από ένταξη σε προγράμμα¬ 
τα. 

β) Επιχορηγήσεις από Κοινοτικά προγράμματα. 

γ) Εισπράξεις από το αντίτιμο των παρεχομένων υπηρε¬ 
σιών. 

δ) Έσοδα προερχόμενα από την εκμετάλλευση της πε¬ 
ριουσίας της. 

ε) Πάσης φύσεως δωρεές, εισφορές, κληρονομιές, 
κληροδοσίες. 

στ) Δανειοδοτήσεις από Τράπεζες, Οργανισμούς κλπ. 

9. Η επιχείρηση διαλύεται: 

α) Με απόφαση του Δημοτικού Συμβουλίου που λαμβά- 
νεται με την απόλυτη πλειοψηφία των μελών του και από¬ 
φαση του Δ/ντή Τοπ. Αυτ/σης και Δ/σης. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της επιχείρησης την διάλυ¬ 
ση της επιχείρησης ακολουθεί η εκκαθάριση, εκτός από 
την περίπτωση της πτώχευσης, η εκκαθάριση γίνεται από 
τριμελή επιτροπή η οποία συγκροτείται με απόφαση του 
Δημοτικού Συμβουλίου και αποτελείται από έναν υπάλλη¬ 
λο της Δ/νσης Τοπ. Αυτ/σης & Δ/σης που ορίζεται από τον 
Δ/ντή Τοπ. Αυτ/σης & Δ/σης και δύο Δημοτικούς Συμβού¬ 
λους που ορίζονται με απόφαση του Δημοτικού Συμβου¬ 
λίου. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης, τα ενα- 
πομείναντα μετά την εκκαθάριση στοιχεία της επιχείρη¬ 
σης περιέχονται στο Δήμο Παληοκάστρου. 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και εποπτεία της επιχείρησης, διέπονται από τις 
σχετικές με τις δημοτικές και Κοινοτικές επιχειρήσεις δια¬ 
τάξεις του Π.Δ. 410/95 και την αριθμ. 25027/9.4.84 από- 

φάση του Υπουργού Εσωτερικών που δημοσιεύθηκε στο 
ΦΕΚ 244/19.4.84 τ. Β'. 

11. Από τις διατάξεις αυτής της απόφασης προκαλείται 
δαπάνη ύψους 500.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 21 Ιουνίου 2000 

Με εντολή Γενικού Γραμματέα Περιφέρειας 
Ο Δ/ντής Τοπ. Αυτ/σης & Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

Αριθ. 3337 (9) 

Απαγόρευση κυνηγίου ορισμένου χρόνου σε περιοχή 
του Δήμου Πινδαίων Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν. Δ. 86/69, 
που προστέθηκε με το άρθρο 7 παρ. 3 του Ν. 177/75 «πε¬ 
ρί αντικαταστάσεως και συμπληρώσεως διατάξεων τινών 
του Νομοθετικού Διατάγματος 86/1969 περί Δασικού Κω¬ 
δικός». 

2. Τις διατάξεις της αριθ. 414985/29.11.1985 (ΦΕΚ 
757/Β'/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωρ¬ 
γίας «Μέτρα διαχείρισης της άγριας πτηνοπανίδας». 

3. Την αριθ. 2155/29.8.1997 Απόφαση του Γενικού 
Γ ραμματέα Περιφέρειας Θεσσαλίας όπως συμπληρώθη¬ 
κε - τροποποιήθηκε με την αριθ. 449/17.2.1998 «περί 
εξουσιοδότησης του Διευθυντή Δ/νσης Διοίκησης Περι¬ 
φέρειας, Προϊσταμένων, Δ/νσης Δασών Περιφέρειας, 
Δ/νσεων Δασών Νομών και Δασαρχείων Περιφέρειας». 

4. Την από 13.6.2000 Έκθεση Αυτοψίας του Δασολόγου 
Νικηφόρου Αντωνιάδη σε συνδιασμό με την σκοπιμότητα 
απαγόρευσης του κυνηγίου για την προστασία ανάπτυξη, 
αναπαραγωγή και εκμετάλλευση του θηραματικού πλού¬ 
του και της άγριας πανίδας της χώρας μας, αποφασί¬ 
ζουμε: 

Απαγορεύουμε το κυνήγι όλων των θηραμάτων για δύο 
(2) χρόνια, από 20.8.2000 μέχρι 20.8.2002, σε έκταση 
35.440 στρεμμάτων στην περιοχή κοινότητας Μυροφύλ¬ 
λου και δημοτικού διαμερίσματος Πολυνερίου δήμου Πιν- 
δαίων στις θέσεις Γλίστρα, Αλαμάνος, Κριθαράκια, Γκολ- 
φάρι, Πλατανιά, Κρύα βρύση, Προφήτης Ηλίας, Μέγα 
πλάι Χαντζή, Κάστρο, Χούνη, Σπρέϊκο, Κόκκινη Σπηλιά, 
Πλάκα, Γκουπάτα, Κριθαράκια, που περικλείεται από τα 
παρακάτω όρια: 

• Ανατολικά από την οριογραμμή που ακολουθεί τον 
επαρχιακό δρόμο Μυροφύλλου Πολυνερίου Μοσχοφύ- 
του αρχίζοντας από τη ράχη προς στις θέσεις «Πέτρα», 


«Χειρόλακκος» και φθάνοντας μέχρι τη ράχη όρια των δη¬ 
μοτικών διαμερισμάτων Πολυνερίου και Βαλκάνου. 

• Δυτικά από την οριογραμμή που αρχίζει από τον Αχε¬ 
λώο ποταμό στα όρια με το κοινοτικό διαμέρισμα Κορυ¬ 
φής και κοινότητα Μυροφύλλου (ρέμα «Βουρβουλιές»), 
ακολουθεί νότια μέχρι τη γέφυρα Γλιστράς και συνεχίζει 
το δρόμο μέχρι τον συνοικισμό Γκολφάρι. 

• Βόρεια από την οριογραμμή που αρχίζει από επαρ¬ 
χιακό δρόμο Πολυνερίου Μοσχοφύτου στη ράχη όρια 
των δημοτικών διαμερισμάτων Πολυνερίου και Βαλκά¬ 
νου, συνεχίζει την ίδια ράχη βορειοανατολικά μέχρι την 
κορυφογραμμή «Πλαγιά» «Ξηροβούνι», όπου ακολουθώ¬ 
ντας την ίδια κορυφογραμμή στις θέσεις «Χούνη», «Κά¬ 
στρο», «Τσιούμα ή Κορυφή», «Βρομερή ή Τσουκνίδα», κα¬ 
τέρχεται τη ράχη όρια με κοινοτικό διαμέρισμα Κορυφής 
και φθάνει στο ρέμα «Βουρβουλιές» όπου καταλήγει στον 
Αχελώο ποταμό. 

• Νότια από την οριογραμμή που αρχίζει από τον οικι¬ 
σμό Γ κολφάρι και συνεχίζει τον επαρχιακό δρόμο προς 
Μυρόφυλλο Πολυνέρι μέχριτη ράχη στις θέσεις «Πέτρα», 
«Χειρόλακκος». 

Από τις διατάξειςτης απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 2000- 
2001 . 

Τρίκαλα, 20 Ιουνίου 2000 

Με εντολή Γ ενικού Γ ραμματέα Περιφέρειας 
Ο Δασάρχης 

ΝΙΚΗΦΟΡΟΣ ΑΝΤΩΝΙΑΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (10) 

Στο Φ.Ε.Κ. 671/Β/30.6.2000 που δημοσιεύθηκε η 
25961/738/8.5.2000 απόφαση του Υπουργού Μεταφο¬ 
ρών & Επικοινωνιών περί «καθορισμού των κριτηρίων και 
της διαδικασίας χορήγησης, ανανέωσης, τροποποίησης, 
αναστολής και ανάκλησης ειδικών αδειών για την παροχή 
- Ταχυδρομικών υπηρεσιών που εμπίπτουν στις καθολι¬ 
κές Ταχυδρομικές υπηρεσίες» παρακαλούμε όπως γί¬ 
νουν οι παρακάτω διορθώσεις: 

- Στο αποφασιστικό αυτής στο άρθρο 2 παράγραφος 2β 
σειρά 4 «στο άρθρο 12 της παρούσας» στο ορθόν «στο 
άρθρο 11 της παρούσας». 

- Στο άρθρο 9 στην παράγραφο 1 και 2 «του άρθρου 9 
της παρούσας» στο ορθόν «του άρθρου 8 της παρού¬ 
σας». 

(Από το Υπ. Μεταφορών και Επικοινωνιών) 

Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































